Space Battle
Her bliver du kastet ud i en hæsblæsende kamp mod vildfarne planeter og indimellem et enkelt rumskib. Du skal navigere dit lille rumskib fri af farerne og skyde så mange planeter som muligt.

Når du har installeret spillet, starter du det fra Start-menuen i gruppen Jasp, punktet Space Battle / Space Battle. På spillets hovedmenu bruger du piletasterne til at vælge punktet Start og trykker på mellemrum. Så er du i gang i en fart.
På hovedmenuen er der også mulighed for at vælge 2 player vs., som lader dig spille imod en kammerat, eller 2 player co-op, som lader jer spille sammen imod computeren.
Hvis du vil starte på en sværere bane, flytter du musen til punktet <Level 1> og vælger en af de andre fire baner. Du bruger piletasterne til alle valg i menuen, mellemrum til at vælge.

Du styrer dit rumskib med piletasterne og skyder (uafbrudt, for det meste) med mellemrum. Hvis du flyver ud over kanten, dukker du op igen på den modsatte side - praktisk, hvis du kommer i klemme.
Du har fem liv, når du starter, og dem kan du hurtigt få brug for. Bliver dit rumskib ramt, får du et nyt, som er usårligt et kort øjeblik - det kan du se på den grønne søjle i højre side af skærmen. 

Når du rammer en planet, forsvinder den i en grå støvsky og afgiver et drys af stjerner. Fang nogle af stjernerne for ekstra point. Men pas på, for hver gang du fanger en stjerne, kommer der flere planeter for en kort bemærkning. 

Kommer der et rumskib, kan du skyde det for at få en power-up, der gør dig usårlig et par sekunder, samt ekstra point.

Du kan komme ud af spillet ved at trykke på Esc, og du afslutter programmet helt ved at vælge Exit fra hovedmenuen og trykke mellemrum.